Nice and clean apartment with great location. Good value for the money. A little bit noisy in the evenings because of the bars nearby, but it didn't really bother us. Imants was very helpful and friendly host. We recommend.

Toimiva ja siisti asunto erinomaisella sijainnilla vanhassa kaupungissa. Hinta-laatusuhde oli oikein hyvä. Asunto oli sisustettu ja varustettu melko niukasti, mutta silti riittävästi parin päivän majoitukseen, kun emme kokkailleet aamiaista suurempia aterioita asunnossa.

Vanhan kaupungin baarit, ravintolat ja kaupat olivat aivan vieressä, joten niihin pääsi nopeasti ja helposti kävellen. Kääntöpuolena keskeisessä sijainnissa oli se, että baareista kuului jonkin verran melua vielä yöllä. Suurimman osa melusta sai blokattua ikkunat sulkemalla, mutta herkkäuninen saattaa silti häiriintyä.

Pysäköinti keskustassa on melko hinnakasta, ja me jätimme auton asunnon lähellä olevalle yksityiselle parkkipaikalle, jossa pysäköinti maksoi 30 euroa kahdelta vuorokaudelta.

Pienenä miinuksena koimme sen, että suihkukaapin päällä olevasta lampusta puuttui suojakupu, joten suihkuttelimme varmuuden vuoksi ilman valoa.

Imants oli oikein avulias ja ystävällinen isäntä. Voimme suositella.